Diari Oficial de la Generalitat Valenciana


Sumari del DOGV 8436, del 03-12-2018 (2018/10670)

Informació pública de l'aprovació de l'informe ambiental i territorial estratègic de la modificació puntual número 85 de l'ordenació detallada del Pla general.
---------------------------------------------------------------------------------------------------------------------------------------------------------------

### Dades del document

Número de DOGV
:   8436

Data del DOGV
:   03-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10889


Data del document
:   19-11-2018

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 85 de l'ordenació detallada del Pla general.   
 [2018/10077]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 12 de novembre de 2018, vista la proposta formulada pel coordinador general d'urbanisme i Habitatge i president de la comissió tècnica de suport a aquest òrgan de 8 de novembre, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual número 85 del Pla general de Gandia, de conformitat amb els criteris de l'annex VII de la LOTUP, per no tenir efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
  
La 85a MOD PG consisteix en reajustar les alineacions de l'illa per a millorar l'espai públic, atés que la plaça Dr. Ferran i carrers del voltant on se situa es va remodelar i actualment és un element per a vianants que només permet l'accés rodat als propis veïns, la qual no necessita de reculades de les construccions per a donar amplitud a les voreres per ser ja un espai per a vianants.  
El document inicial estratègic (DIE) planteja 3 alternatives i opta per la número 1, que consisteix en, a partir de l'alineació vial actual, regular l'alineació de vial de les parcel·les per adequar-les a les construccions ja existents i permetre un creixement ordenat que mantinga la imatge de conjunt.  
S'efectua consulta a la Direcció General d'Habitatge, Rehabilitació i Regeneració Urbana; a la Direcció General de Turisme; al Col·legi d'arquitectes de la Comunitat Valenciana; al Col·legi d'aparelladors, arquitectes tècnics i enginyers de l'edificació de València; i a la Junta de Districte de Benipeixcar, sense que cap de les administracions i col·lectius consultats haja presentat informe.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que la proposta de modificació detallada núm. 85 del Pla general, que consisteix en modificar les alineacions de l'illa 281 del sòl urbà, nuclis antics de Benipeixcar, no té efectes significatius sobre el medi ambient d'acord amb els criteris establerts en l'annex VII de la LOTUP.  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 85a MOD PG i designar com alternativa més idònia mediambientalment l'alternativa 1 del document inicial estratègic.  
  
  
Tercer. Incloure aquest informe en la documentació de la modificació del planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Quart. Sol·licitar al tècnic redactor que complete la documentació presentada, atés que no s'ha incorporat estudi d'integració paisatgística, per a poder iniciar la tramitació urbanística de l'expedient.  
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 51.7 de la LOTUP. I en la pàgina web municipal de conformitat amb el Decret 2016-4019.  
  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
  
Seté. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 19 de novembre de 2018.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.